Ràdio Sarrià 87.6 F.M.: Aquest proper cap de setmana Girona serà la capital europea del càmping
Aquest proper cap de setmana Girona serà la capital europea del càmping
El tercer Girocamping se celebrarà de divendres a diumenge al Palau de Fires de Girona i acollirà una trobada europea on debatran la problemàtica del sector a tot Europa i que comptarà amb ponències d'Holanda, Alemanya i el Regne Unit.
Girocamping transformarà el Palau de Fires en una ciutat de vacances perquè els visitants de la fira tinguin la sensació d'estar passejant per un càmping.
Hi haurà tota l'oferta d'activitats que s poden trobar en qualsevol càmping. La fira s'obre divendres per als professionals del sector i el cap de setmana per al públic general.
Dijous es farà la trobada amb la participació d'una trentena de presidents de l'European Federation of Campingsite Organizations i també es farà una trobada de la Federació Espanyola d'Empresaris del Càmping.